Obsah tejto knihy

Prečo si kúpiť túto knihu?

O autorovi

Poďakovanie

Online obrazová príloha

Copyrights

Symboly použité v tejto knihe

KAPITOLA 1 - Už žiadna automatika!

Prečo si automatika digitálneho fotoaparátu neporadí s tým, čo vidíte pred sebou?

Účinky a vlastnosti svetla

Čo je to expozícia?

Čo je preexpozícia?

Čo je podexpozícia?

Čo dosiahneme správnou expozíciou?

Čo je to ISO?

Akú hodnotu ISO mám nastaviť?

PRAKTICKÉ CVIČENIE 1 - Nastavenie správnej hodnoty ISO

KAPITOLA 2 - Zvládnite WB jednoducho

Dostaňte podanie farieb pod kontrolu

Ktorý symbol pre WB mám nastaviť?

Základná otázka fotografa pri WB

KAPITOLA 3 - Ako na to? Nastavte správne WB v exteriéri

Fotografujeme v exteriéri – praktické príklady namiesto teórie

Správne WB pri fotografovaní na slnku

Správne WB pri fotografovaní v tieni

Správne WB ak sa zamračí

PRAKTICKÉ CVIČENIE 2 - Aké WB nastaviť v exteriéri?

COFFEE BREAK – Otázky pri šálke kávy

KAPITOLA 4 - Ako na to? Nastavte správne WB v interiéri

Nastavenie WB v interiéri pri dennom svetle

Nastavenie WB v interiéri, ak vonku nesvieti slnko

Nastavenie WB v interiéri pre umelé zdroje

PRAKTICKÉ CVIČENIE 3 - Nastavenie WB v interiéri

KAPITOLA 5 - WB bez chyby - Najčastejšie chyby a ich riešenie

Časté chyby začínajúceho fotografa pri WB

Praktický príklad 1 - WB a chuť do jedla

Praktický príklad 2 - Prebuďte emócie hotelových hostí

Praktický príklad 3 - Pracujte s vlastnosťami svetla kreatívne

Praktický príklad 4 - Správne farby a romantika pri sviečkach

Praktický príklad 5 - Dokonalé farby

Dokonalé dovolenkové fotografie

BONUS - Zo zákulisia príprav tejto učebnice

Príloha 1 - Stúpajte na vrchol vašich fotografikcých vedomostí

Príloha 2 - Slovník pojmov

Čo je to Total Picture Control?

Prečo si kúpiť túto knihu?

Ste začínajúci fotograf - canonista, so základnými skúsenosťami s ovládaním digitálnej zrkadlovky? Potom je táto e-kniha je určená práve pre vás.

Všetko, čo zatiaľ neviete o správnom nastavení vyváženia bielej, nájdete v tejto učebnici.

Jednoduché cvičenia s obrázkovými postupmi vás – krok za krokom – prevedú cez všetky úskalia správneho podania farieb na vašich fotografiiách. Všetko pochopíte na praktických obrazových príkladoch, bez zbytočnej teórie či zložitého vysvetľovania!

1. kapitola Už žiadna automatika!

Pýtate sa, či fotografovať s automatikou? Správnu odpoveď na túto otázku nájdete v tejto e-knihe. Pochopíte, prečo s automatikou nikdy nebudú farby na vašich fotografiách podľa vašich predstáv. Pozrite sa aké príklady vám pripravil autor tejto e-knihy. Čítajte túto e-knihu a čoskoro dáte automatike zbohom...

2. kapitola Zvládnite WB jednoducho!

Nemáte zatiaľ pod kontrolu farby na vašich fotografiách? V tejto kapitole sa naučíte, že to ide jednoducho. Na obrazových príkladoch ľahko pochopíte, čo je to vyváženie bielej a aký symbol pre WB nastaviť v každom počasí.

3. kapitola Ako na to? Nastavte správne WB v exteriéri

Tu sa skutočne dozviete „ako na to“. Stačí jednoduchý postup – krok za krokom – a na obrazových príkladoch ihneď pochopíte, ako správne postupovať pri vyvážení bielej. V každom počasí a najmä v prípadoch keď automatika zlyháva.

COFFEE BREAK Otázky pri šálke kávy

Pri chvíľke oddychu – so šálkou kávy – sa s autorom tejto učebnice zamyslíte nad tým, ako na fotografii vnímame miesta ostré a neostré. Dozviete sa ako vytvárať zaujímavé obrazy, tak ako ich naše oči nevidia.

4. kapitola Ako na to? Nastavte správne WB v interiéri

V tejto kapitole nájdete riešenie všetkých problémov pri fotografovaní s umelými zdrojmi svetla v interiéri. Odteraz už fotografovanie pri svetle žiarovky, žiarivky a s bleskom pre vás nebude žiadnym problémom. Portréty so zlým podaním pleťových tónov budú minulosťou. Stačí jeden pohľad na takéto príklady a viete ako na to!

5. kapitola WB bez chyby – najčastejšie chyby a ich riešenie

Autor, ako skúsený učiteľ fotografovania, tu iba pre vás pripravil 6 špeciálnych príkladov z každodennej praxe. Poďte priamo na vec a upevnite si novozískané poznatky o WB v praxi. Odteraz už bez problémov dosiahnete verné podanie farieb kdekoľvek v exteriéri či interiéri. Teraz už budete vedieť ako kreatívne upravovať podanie farieb. Nájdete tu rozbor najčastejších chýb podania farieb na fotografiách. Autor pridal tipy z profesionálnej praxe. Od cvaknutia turistu po umelecké dielo...

Toto je vaša učebnica o fotografovaní, ktorá vás konečne naučí, ako dostať na Canone vyváženie bielej pod kontrolu!

O autorovi

B. BoNo Novosad (1964), fotograf, učiteľ fotografovania a podnikateľ. Fotografovaniu a fotografickým technikám sa venuje od roku 1980. V roku 1988 absolvoval technickú univerzitu a získal titul inžiniera. Od tejto doby pôsobí ako fotograf v slobodnom povolaní.

V roku 2008 založil Školu digitálnej fotografie, tu pôsobí ako vedúci lektor a učiteľ fotografovania. V roku 2010 vytvoril metódu výučby fotografovania a edíciu učebníc fotografovania s názvom „Total Picture Control”. Touto metódou vedie fotografické kurzy a prednášky, píše učebnice o fotografovaní. Pôsobí v Prahe a Bratislave.

Poďakovanie

Ďakujem mojim študentom za otázky kladené počas kurzov a prednášok. Pomáhajú mi lepšie chápať problémy začínajúcich fotografov. Tak mohla vzniknúť metóda výučby fotografovania “Total Picture Control” a aj táto e-kniha.

B. BoNo Novosad

Online obrazová príloha

Držím sa zásady, že základnou schopnosťou fotografa je vyjadrovať sa obrazom. Všetky fotografie v tejto knihe, sú veľmi dôležité pre pochopenie preberanej problematiky.

Možnosti niektorých elektronických čítačiek pri zobrazovaní fotografií môžu byť obmedzené. Preto všetky fotografie obsiahnuté v tejto knihe, nájdete aj v špeciálnej online obrazovej prílohe.

Ak vaša elektronická čítačka má webový prehliadač, pre návštevu online obrazovej prílohy kliknete TU.

Online obrazovú prílohu môžete jednoducho navštíviť aj tak, že do webového prehliadača na vašom PC zadáte jednoduchú URL adresu:

http://www.to-pi-co.com/unap-ca-sk

Čo nájdete v online obrazovej prílohe?

- - všetky fotografie vo veľkom rozlíšení

- - fotografie s verným podaním farieb

- - fotografie logicky usporiadané do foto galérií

- - fotografie pre názorné príklady a cvičenia sú usporiadané “krok za krokom”

Čo ďalej nájdete v online obrazovej prílohe:

- - bonusové fotografie, ktoré nie sú uverejnené v tejto e-knihe

- - fotografie zobrazujúce zákulisie príprav príkladov a cvičení

- - jedinečné fotografie „zo zákulisia“ na ktorých uvidíte a môžete sa poučiť “ako to bolo fotografované”

Krátky slovník odborných pojmov

Ako bonus vám ponúkam krátky, online slovník odborných pojmov, ktoré používam vo výkladovej časti každej mojej učebnice. V texte tejto knihy sú dôležité výrazy a pojmy označené interaktívnymi odkazmi na online slovník. Ak nájdete v texte pojem, alebo výraz ktorý ešte nepoznáte, skúste ho pohľadať v online slovníku na stránkach www.total-picture-control.com

Ak vaša elektronická čítačka má webový prehliadač, pre návštevu online slovníka kliknete TU.

Ak chcete navštíviť online slovník, stačí ak na vašom PC napíšete do prehliadača jednoduchú a krátku URL adresu:

http://www.to-pi-co.com/sk/glossary

Výrazy v online slovníku sme pre vás, spolu s kolegami grafikmi a programátormi, starostlivo vybrali a doplnili o výstižné fotografie a ilustrácie. Sú zoradené tematicky a podľa úrovne vedomostí.

Neváhajte a navštívte naše stránky, začítajte sa do ich obsahu. Určite tu nájdete čo ste hľadali!

Copyrights

© 2013 ecomVia a.s. All rights reserved

Translation: B. BoNo Novosad © 2013

Author of the book: B. Bono Novosad © 2008

Cover page photo: B. Bono Novosad © 2011

e-Book cover page design: Peter Balík © 2012

e-book interior design: Martin Novosad © 2012

Web design & web production: Martin Novosad © 2011

ePub verzia: ISBN 978-80-89610-46-4

MOBI verzia: ISBN 978-80-89610-45-7

Publikovanie, alebo ďalšie šírenie akejkoľvek časti textu, obrazového súboru z tejto publikácie, alebo sprístupnených webových lokalít, je bez predchádzajúceho písomného súhlasu vydavateľa – spoločnosti ecomVia a.s. – porušením autorského zákona. Okrem výnimiek povolených v licencii nesmie byť žiadna časť tejto knihy reprodukovaná, ukladaná vo vyhľadávacom systéme a prenášaná v akejkoľvek forme, alebo akýmikoľvek prostriedkami - elektronickými, mechanickými záznamovými alebo inými, bez predchádzajúceho písomného súhlasu vykonávateľa autorských práv – vydavateľa, spoločnosti ecomVia a.s. Uvedomte si prosím, že fotografie, schémy a umelecké diela alebo obrazy obsiahnuté v tejto knihe, ktoré by ste chceli použiť vo svojich projektoch, môžu byť chránené copyrightom. Neautorizované včlenenie ktorejkoľvek časti takého materiálu do vašej novej práce môže byť porušením autorských práv vlastníka copyrightu. Zaobstarajte si prosím písomné povolenie na použitie diela od vlastníka copyrightu!

Aktuálne poskytnutá licencia umožňuje jej nadobúdateľovi:

Používať túto knihu len pre účely osobného vzdelávania.

Všetky práva vyhradené! © 2013 ecomVia a.s.

Symboly použité v tejto knihe

Pri každom mojom výklade, v každej mojej knihe uprednostňujem grafické a obrazové vyjadrovanie pred zložitým a rozsiahlym textom.

Aj v tejto vašej prvej knihe o fotografovaní som zvolil vyjadrovanie pomocou jednoduchých ľahko zapamätateľných symbolov.

Základné informácie

Motto

Upozornenie

Tip

Rada

Kontrolná otázka

Odkaz na web

Informácia o vzdialenosti

Postavte sa blízko (do malej vzdialenosti)

Postavte sa do bežnej vzdialenosti (zachovajte bežný odstup)

Postavte sa do veľkej vzdialenosti

Základné otázky fotografa:

Aký objektív mám použiť?

Kam sa mám postaviť?

Kam mám zaostriť?

Aký expozičný čas mám nastaviť?

Aké clonové číslo mám nastaviť?

Aké vyváženie bielej mám nastaviť?

Vlastnosti objektívu

Širokouhlý objektív

Normálny objektív

Teleobjektív

Zmena veličín, nastavovanie funkcií

Základný volič

Zmena hodnoty veličiny

Výber z menu prístroja

KAPITOLA 3

Ako na to?

Nastavte správne WB v exteriéri

Čo je zdrojom svetla v exteriéri? Zdrojom svetla v exteriéri je slnko.

V predchádzajúcej kapitole som vás zoznámil so základnou otázkou vzdelaného fotografa. Správna odpoveď na túto otázku vás privedie k správnemu nastaveniu vyváženia farieb. Budete vedieť odpovedať na vašu zásadnú otázku: „Čo tam mám nastaviť?“ aby podanie farieb bolo verné.

V tejto kapitole vás naučím ako postupovať pri správnom vyvážení farieb, ak fotografujete v exteriéri. Základnú otázku týkajúcu sa správneho vyváženia farieb:

Kde fotografujem? Vidím slnko?

si kladieme pri nastavovaní digitálnej zrkadlovky pred fotografovaním hneď na začiatku.

Viete prečo?

Odpoveď je jednoduchá. Pri fotografovaní v exteriéri vlastnosti svetla významne ovplyvňuje počasie.

Počasie sa za bežných podmienok nemení z minúty na minútu. Preto si základné otázky položíme a odpovieme na ne správne hneď na začiatku nášho fotografického postupu. Nastavíme správny symbol pre WB. Potom pri fotografovaní sa nemusíme k nastaveniu WB znovu vracať. Ak sa počasie výrazne zmení – napr. obloha sa zatiahne a slnko prestane osvetľovať fotografovanú scénu, až potom urobíme zmenu nastavenia WB.

Skôr, ako vás zoznámim so základnými otázkami pri fotografovaní v exteriéri a naučím vás správny postup krok za krokom pri nastavení WB, poviem vám čo je zdrojom svetla v exteriéri:

Čo je základným zdrojom svetla v exteriéri?

Ak odpovedáte, že jediným zdrojom svetla v exteriéri je slnko, odpovedáte správne. Táto vedomosť nám pomôže správne odpovedať na otázky vzdelaného fotografa, pri správnom nastavení vyváženia bielej pri fotografovaní v exteriéri.

Základné otázky pri fotografovaní v exteriéri sú tieto:

Svieti slnko? Vidím ho na oblohe?

Áno, vyberiem symbol Slnko.

Ak nevidím slnko na oblohe, pýtam sa ďalej:

Je zamračené?

Áno, vyberiem symbol Oblak.

Alebo:

Svieti slnko, ale nevidím ho na oblohe?

Áno, vyberiem symbol V tieni.

Nastavenie iného symbolu z ponuky všetkých symbolov menu „Vyváženie bielej“ dáva nesprávne podanie farieb!

Poznámka: Fotografovanie v exteriéri pri použití umelých zdrojov svetla je nad rámec tejto knihy. Záujemcom o vedomosti z tejto oblasti odporúčam do pozornosti tieto učebnice z edície Total Picture Control:

- Canon Speedlite: Fotografujte externým bleskom dokonalo - Dostaňte pod kontrolu blesky 430EX II, 580EX II & 600EX-RT

- Canon DSLR: Dokonalá nočná fotografia - Dostaňte pod kontrolu nočné snímky s digitálnou zrkadlovkou

- Canon DSLR: Zvládnite meranie expozície digitálnou zrkadlovkou - Dostaňte pod kontrolu správnu expozíciu

Fotografujeme v exteriéri – praktické príklady namiesto teórie

Pre začínajúceho fotografa je často veľmi ťažké pochopiť a zorientovať sa v množstve informácií o základných fotografických veličinách a vzťahoch medzi nimi. Zaoberať sa správnou expozíciou, zaostrením a pri tom sa ešte sústrediť na to, čo chce vlastne odfotografovať.

Pridajme k tomu ešte rozhodovanie o nastavení WB.

K vytvoreniu bezchybnej fotografie musí sa fotograf vedieť vo všetkých vzťahoch správne orientovať a správne rozhodnúť o potrebných nastaveniach.

Počiatočné nezdary pri správnom nastavení fotografických veličín, sú najčastejším dôvodom prečo sa pri fotografovaní spolieha na automatické funkcie fotoaparátu – tie rozhodujú o nastaveniach za neho.

Je to pohodlné, ale ako dobre vieme, za všetko sa platí. Kto na to pozabudol, nech sa vráti na Už žiadna automatika!

Pripravil som pre vás názorný obrazový príklad. Poďme von do záhrady. Na jednoduchom motíve vás naučím postup krok za krokom pre bezchybné nastavenie WB pri fotografovaní v exteriéri.

Upozornenie

Pokiaľ čítate túto e-knihu na čítačke s monochromatickým / čiernobielym displejom, navštívte online prílohu s farebnými fotografiami nasledujúcej časti v plnom rozlíšení na: http://www.to-pi-co.com/unwb-ca-sk/3-3

Ako motív pre fotografovanie v exteriéri som použil terakotové záhradné ozdoby. Dve slnečnice odfotografujem pri rôznych vlastnostiach svetla. Pozrieme sa aj ako vlastnosti svetla osvetľujúceho fotografovanú scénu vyhodnotí automatika.

Budeme postupovať krok za krokom a položíme si základnú otázku pre správne vyváženie bielej. Správne odpovieme na základné otázky pri správnom vyvážení bielej a porovnáme vytvorené fotografie.

Zopakujeme si ako znie prvá základná otázka pri správnom vyvážení bielej. Prvá základná otázka znie:

Kde fotografujem?

Ukážem vám na praktických príkladoch ako postupovať pri správnom nastavení WB pri fotografovaní v exteriéri ak svieti slnko, v tieni a pri zamračenej oblohe.

Správne WB – fotografujeme na slnku

Pri prvom príklade nám na záhradné ozdoby priamo svieti slnko. Je dopoludnie, slnko je na oblohe a priamo osvetľuje fotografované slnečnice. Obrazový snímač nášho fotoaparátu vidí dve slnečnice v záhrade. V zadnej časti obrazu sa nachádza iný dom v pozadí, na ktorý nesvieti priame slnko, ten je v tieni.

1. Automatika vyhodnotí fotografovanú scénu, nastaví vyváženie bielej a vytvorí podanie farieb.

Aké je podanie farieb? Vo vytvorenom zábere sa v pozadí nachádza dom v tieni. To pri rozhodovaní pomýli automatické WB. Na miestach, kde je dom v tieni a nedopadajú slnečné lúče prevláda fialový tón. Listy v záhrade majú neprirodzene zelenú farbu, ktorú spôsobili modré tóny ktoré prevládajú na fotografii. Slnečnice a miesta v tieni majú chladný modrý tón. Toto podanie farieb nie je také, ako ho za slnečného počasia vnímame našimi očami.

2. Položme si základnú otázku:

Kde fotografujem?

Sme vonku v záhrade, preto správna odpoveď je: fotografujem v exteriéri.

Pri fotografovaní v exteriéri si kladieme druhú otázku:

Svieti slnko? Vidím ho na oblohe?

Áno, vyberieme symbol Daylight.

Odfotografujeme našu scénu s týmto nastavením vyváženia bielej.

Na vytvorenej fotografii v pozadí prevládajú teplé tóny. Miesta na slnku sú v žltých tónoch. Slnečnice majú prirodzenú farbu terakoty. Listy majú sýto zelenú farbu. Miesta v tieni sú tmavé bez farebného nádychu.

Správnym určením vlastností svetla a správnym výberom symbolu pre vyváženie bielej sme dosiahli verné podanie farieb fotografovanej scény. Farby na fotografii sú také, ako ich vnímame pred sebou našimi očami.

Správne WB pri fotografovaní v tieni

Pri druhom príklade budeme fotografovať tiež za slnečného počasia. Je popoludnie a slnko sa nám presunulo po oblohe. Naše slnečnice sú v už tieni. Obrazový snímač nášho fotoaparátu stále vidí rovnaké dve slnečnice. Nevidí na oblohu a ani nevidí, že slnko je za domom, ktorý na slnečnice vrhá tieň. V časti obrazu sa nachádza iný dom v pozadí osvetlený slnkom.

Upozornenie

Pokiaľ čítate túto e-knihu na čítačke s monochromatickým / čiernobielym displejom, navštívte online prílohu s farebnými fotografiami nasledujúcej časti v plnom rozlíšení na: http://www.to-pi-co.com/unwb-ca-sk/3-4

1. Odfotografujem slnečnice s automatickým nastavením WB – AWB.

Automatika vyhodnotí fotografovanú scénu a vytvorí podanie farieb. Aké je podanie farieb? Vo vytvorenom zábere sa nenachádza ani obloha a ani priame slnko. To pri rozhodovaní pomýli automatické WB. Na miestach kde dopadajú slnečné lúče prevláda fialový tón. Miesta v tieni majú modrý nádych. Toto podanie farieb nie je také, ako ho za slnečného počasia vnímame našimi očami.

2. Položme si základnú otázku:

Kde fotografujem?

Sme vonku v záhrade, preto správna odpoveď je: fotografujem v exteriéri.

Pri fotografovaní v exteriéri si kladieme druhú otázku:

Svieti slnko?

Áno, vyberieme symbol Daylight.

Odfotografujeme našu scénu s týmto nastavením vyváženia bielej.

Na vytvorenej fotografii prevládajú chladné tóny. Miesta na slnku sú v žltých tónoch. Miesta v tieni sú prirodzene tmavé bez farebného nádychu. Je toto podanie farieb správne? NIE! Urobili sme pri odpovedi chybu. Viete prečo? Fotografujeme predsa počas slnečného dňa!

Spomeňte si, na čo som vás upozorňoval v časti Ktorý symbol pre WB mám nastavit?

Je veľmi dôležité, aby ste sa vedeli v takejto situácii správne rozhodnúť, aké WB nastaviť, a preto vám pripomeniem ako v tomto prípade správne postupovať:

Nie je dôležité, či okolo nás svieti slnko!

Dôležité je, že predmet alebo osoba ktorú fotografujete sa nachádza v tieni! Osvetľuje ich svetlo odrazené od modrej oblohy.

Je toto náš prípad? ÁNO! Naším fotografovaným predmetom sú slnečnice a nie celá záhrada!

Pri fotografovaní v exteriéri si kladieme druhú otázku:

Svieti slnko? (Vidím ho na oblohe?)

Svieti na slnečnice slnko?

NIE, vyberiem preto symbol Shade.

4. S týmto nastavením vyváženia bielej opäť odfotografujem naše slnečnice.

Na vytvorenej fotografii vzniklo prirodzené podanie farieb, ako ich vnímame voľným okom na scéne pred sebou. Miesta na slnku sú v teplých tónoch. Miesta v tieni sú prirodzene tmavé bez farebného nádychu.

Pri fotografovaní v exteriéri pri bezchybnom výbere symbolu pre WB nikdy nezabudnite:

Čo je ZÁKLADNÝM zdrojom svetla v exteriéri?

Jediným zdrojom svetla v exteriéri je SLNKO.

5. V tomto kroku vám ukážem čo sa stane, ak zabudnete, že jediným zdrojom svetla v exteriéri je SLNKO a nastavíte symbol pre WB zastupujúci zdroj umelého svetla. Toto nastavenie v exteriéri spôsobí chybné podanie farieb.

Vyberiem symbol Žiarovka.

S týmto nastavením WB na Žiarovku odfotografujem slnečnice.

Na vytvorenej fotografii vzniklo chybné, neprirodzené podanie farieb.

Správnym určením vlastností svetla a správnym výberom symbolu pre vyváženie bielej dosiahneme verné podanie farieb fotografovanej scény. Na fotografii farby budú také ako ich vnímame pred sebou našimi očami.

Správne WB ak sa zamračí

Pri treťom príklade už slnko nesvieti. Obloha sa zatiahla súvislou vrstvou oblakov cez ktoré nepresvitajú slnečné lúče. Na slnečnice a zbytok fotografovanej scény dopadá rovnomerne rozptýlené svetlo, ktoré vlastnosťami zodpovedá zamračenej oblohe. Obrazový snímač nášho fotoaparátu stále vidí rovnaké dve slnečnice. Nevidí na oblohu a ani nevidí, že slnko je za oblakmi. V časti obrazu sa nachádza iný dom v pozadí na ktorý už nesvieti slnko.

Upozornenie

Pokiaľ čítate túto e-knihu na čítačke s monochromatickým / čiernobielym displejom, navštívte online prílohu s farebnými fotografiami nasledujúcej časti v plnom rozlíšení na: http://www.to-pi-co.com/unwb-ca-sk/3-5

1. Automatika vyhodnotí fotografovanú scénu, nastaví vyváženie bielej a vytvorí podanie farieb. Aké je podanie farieb?

Vymizli teplé tóny, prevládajú fialové tóny. Listy v záhrade majú neprirodzene hnedo-zelenú farbu, ktorú spôsobili fialové tóny prevládajúce na fotografii. Slnečnice majú hnedočervené zafarbenie. Toto podanie farieb nie je také ako ho počas zamračeného počasia vnímame našimi očami.

2. Položme si základnú otázku:

Kde fotografujem?

Sme vonku v záhrade, preto správna odpoveď je: fotografujem v exteriéri.

Pri fotografovaní v exteriéri si kladieme druhú otázku:

Svieti slnko? (Vidím ho na oblohe?)

Nie, vyberieme symbol Zamračené.

Odfotografujeme našu scénu s týmto nastavením vyváženia bielej.

Na vytvorenej fotografii v pozadí prevládajú neutrálne tóny. Miesta osvetlené rozptýleným svetlom oblohy sú v žltých tónoch. Slnečnice majú opäť prirodzenú farbu terakoty. Listy majú zelenú neutrálnu farbu ako za zamračeného počasia. Miesta v tieni sú tmavé bez farebného nádychu. Na vytvorenej fotografii vzniklo prirodzené podanie farieb, ako ich vnímame voľným okom na scéne pred sebou.

Správnym určením vlastností svetla a správnym výberom symbolu pre vyváženie bielej (Cloudy) sme dosiahli verné podanie farieb fotografovanej scény. Farby na fotografii sú také ako ich vnímame pred sebou našimi očami.

Aby fotografia mala verné podanie farieb, nesmieme sa pomýliť pri výbere správneho symbolu pre WB. Je to veľmi dôležité pre bezchybný výsledok. Preto vám ešte raz ukážem aký bude výsledok ak vyberiem nesprávny symbol.

Pri fotografovaní v exteriéri pri bezchybnom výbere symbolu pre WB nikdy nezabudnite:

Čo je ZÁKLADNÝM zdrojom svetla v exteriéri?

Jediným zdrojom svetla v exteriéri je SLNKO – je to zdroj prirodzeného nie umelého svetla.

3. V tomto kroku vám ukážem čo sa stane, ak zabudnete, že jediným zdrojom svetla v exteriéri je SLNKO a nastavíte symbol pre WB zastupujúci zdroj umelého svetla. Toto nastavenie v exteriéri spôsobí chybné podanie farieb.

Vyberiem symbol Žiarivka.

S týmto nastavením WB na Žiarivka, pri fotografovaní v exteriéri a vlastnostiach svetla pri zamračenej oblohe, odfotografujem slnečnice.

Nesprávnym určením vlastností svetla a chybným výberom symbolu pre vyváženie bielej vznikne na vytvorenej fotografii chybné, neprirodzené podanie farieb fotografovanej scény. Na fotografii farby nebudú zachytené verne ako ich vnímame pred sebou našimi očami.

PRÍLOHA 1

Stúpajte

na vrchol vašich

fotografických vedomostí

Páčila sa vám táto učebnica pre začínajúceho fotografa?

Pochopili ste význam základných otázok a viete už na ne správne odpovedať? Pomohli vám praktické cvičenia, ktorými som vás krok za krokom previedol? Chcete pokračovať vo vašom vzdelávaní? Chcete byť skutočným, vzdelaným fotografom a vydať sa na cestu k dokonalej fotografii? Pýtate sa, aké by mali byť vaše ďalšie kroky na tejto ceste?

Ak vás zaujali moje tipy a rady, ponúkam vám ďalšie učebnice pre skutočných fotografov. Z edície Total Picture Control pre začínajúcich fotografov odporúčam:

Pre začínajúcich fotografov

Základné fotografické znalosti a skúsenosti

Rozšírené fotografické znalosti a postupy

Dokonalé fotografické postupy

Učebnice sú náročnosťou preberanej problematiky a spôsobom výkladu rozdelené do úrovní. Ku každej preberanej téme obsahujú príklady a cvičenia vedené spôsobom „krok za krokom“ pri ktorom ľahko pochopíte (naučíte sa) všetky dôležité fotografické techniky a postupy. Dám vám dôležitú radu:

Kvalitu fotografa neurčuje jeho výbava, ale jeho vedomosti.

Ak sa chcete stať skutočne dobrým fotografom pamätajte:

Pre koho sú určené vaše fotografie?

Dobrá fotografia je určená pre diváka nech vám tlieska.

Fotografia ktorá sa nepodarí, je určená pre vás! Chybami sa fotograf učí.

Pridajte k tomu nové znalosti a poznatky - vzdelávajte sa a stúpajte až na vrchol vaších fotografických vedomostí s pomocou učebníc pre skutočných fotografov z edície „Total Picture Control“.

PRÍLOHA 2

Slovník pojmov

Dobrý fotograf sa nenarodí – dobrý fotograf vyrastie na vedomostiach!

Našli ste pri čítaní tejto vašej prvej učebnice fotografovania výraz, ktorému ste nerozumeli?

Navštívte online výkladový slovník zostavený podľa výučbovej metódy Total Picture Control. Tu nájdete výklad dôležitých fotografických pojmov a postupov pre začínajúcich fotografov:

www.to-pi-co.com/sk/glossary/level-0

Čo je to Total Picture Control

Ako učiteľ fotografovania sa dennodenne stretávam s tým, že začínajúci fotograf chápe fotografovanie, ako problém správneho nastavenia fotoaparátu. Všetok čas a energiu venuje štúdiu návodov na použitie, diskusných fór na internete a čítaniu kníh o fotografovaní, ktorých autor už zabudol (bohužiaľ) ako sa naučil jednotlivé schopnosti a popisuje fotografovanie, ako niečo prirodzené a hovorí o tom, že stačí mať oko.

Naučiť sa správne fotografovať – pochopiť túto ucelenú schopnosť človeka, hneď naraz, je veľmi ťažké. Preto som výučbu tejto ucelenej schopnosti rozdelil do jednoduchých krokov. Správny postup, ako urobiť tieto kroky som sformuloval do 6 jednoduchých otázok. Takýto spôsob výučby som pomenoval Total picture control. Touto metódou vediem fotografické kurzy a odborné prednášky, ktoré už absolvovali tisíce začínajúcich fotografov, bez rozdielu pohlavia a veku.

Ponúkam vám ucelenú edíciu učebníc fotografovania vytvorenú touto metódou:

Total Picture Control je kompletná edícia učebníc fotografovania

Pod názvom Total Picture Control, vám ponúkam kompletnú edíciu učebníc o fotografovaní. Takúto edíciu nenájdete v žiadnej ponuke iného vydavateľa. V čom je jej jedinečnosť:

1. Učebnice sú zaradené do úrovní, podľa stupňa vedomostí – od začiatočníka až po úroveň pokročilého fotografa

2. Jednotlivé tituly na seba nadväzujú, v rovnakej úrovni vedomostí podľa preberanej problematiky.

3. Tituly na seba nadväzujú aj v rastúcej úrovni podľa rozsahu vedomostí

4. Tituly ponúkame jednotlivo, alebo zoradené do kolekcií – získate tak uzavretý súbor vedomostí a samozrejme za výhodnú cenu!

Vzdelávajte sa! Siahnite až na vrchol fotografických vedomostí – Total Picture Control je vaša správna cesta na vrchol!

Sledujte aktuálne novinky a akcie Total Picture Control!

Staňte sa našim fanúšikom na Facebooku

Dajte nám vedieť Váš názor na túto knihu!

Vaše názory a postrehy robia naše knihy lepšími. Ak máte návrh na zlepšenie, prípadne ste našli chybu, dajte nám prosím vedieť prostredníctvom tejto lokality.

Table of Contents

Obsah tejto knihy

Prečo si kúpiť túto knihu?

O autorovi

Online obrazová príloha

Krátky slovník odborných pojmov

Copyrights

Symboly použité v tejto knihe

KAPITOLA 3

Príloha 1 - Stúpajte na vrchol vašich fotografikcých vedomostí

Príloha 2 - Slovník pojmov

Čo je to Total Picture Control?